CELEX: 62018TN0692
Language: el
Date: 2018-11-23 00:00:00
Title: Υπόθεση T-692/18: Προσφυγή της 23ης Νοεμβρίου 2018 — Montanari κατά ΕΥΕΔ

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/27
            
         
      Προσφυγή της 23ης Νοεμβρίου 2018 — Montanari κατά ΕΥΕΔ
      (Υπόθεση T-692/18)
      (2019/C 35/33)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Marco Montanari (Reggio d’Émilie, Ιταλία) (εκπρόσωποι: A. Champetier και S. Rodrigues, δικηγόροι)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη·
               
            
                  —
               
               
                  να ακυρώσει την προσβαλλόμενη απόφαση περί αρνήσεως πλήρους ή μερικής προσβάσεως του προσφεύγοντος στο επίμαχο έγγραφο·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Η προσφυγή βάλλει κατά της αποφάσεως της Ευρωπαϊκής Υπηρεσίας Εξωτερικής Δράσης της 24ης Οκτωβρίου 2018, περί αρνήσεως παροχής στον προσφεύγοντα προσβάσεως στην έκθεση της 29ης Ιουλίου 2017 που συντάχθηκε κατόπιν αποστολής μεσολαβήσεως που διενεργήθηκε από τον επικεφαλής του τμήματος «Στήριξη στις αποστολές».
      Προς στήριξη της προσφυγής του, ο προσφεύγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του κανονισμού 1049/2001, του άρθρου 15, παράγραφος 3, ΣΛΕΕ και του άρθρου 42 του Χάρτη των Θεμελιωδών Δικαιωμάτων της Ευρωπαϊκής Ένωσης. Ειδικότερα, ο προσφεύγων υποστηρίζει ότι η πρόσβαση του κοινού στα έγγραφα των θεσμικών οργάνων της Ένωσης επέχει θέση νομικής αρχής, ενώ η δυνατότητα αρνήσεως της προσβάσεως αποτελεί εξαίρεση. Ωστόσο, οι εξαιρέσεις που ορίζει το άρθρο 4 του κανονισμού 1049/2001 και τις οποίες επικαλείται η Ευρωπαϊκή Υπηρεσία Εξωτερικής Δράσης δεν μπορούν να δικαιολογήσουν την άρνηση της προσβάσεως στα έγγραφα, διότι οι προϋποθέσεις που ορίζει το εν λόγω άρθρο δεν πληρούνται.
               
            
                  2.
               
               
                  Με τον δεύτερο λόγο προβάλλεται παράβαση των άρθρων 296 ΣΛΕΕ και 41 του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον οι προσβαλλόμενες αποφάσεις είναι πλημμελείς λόγω ελλιπούς ή ανεπαρκούς αιτιολογίας.
               
            
                  3.
               
               
                  Με τον τρίτο λόγο προβάλλεται παραβίαση της αρχής της αναλογικότητας.